Publication: Magyar Közlöny
Issue: MK-2001-128 (Year: 2001, Number: 128)
Era: 1990-2004
Section: a 2001. évi LXXIV. törvényhez
Paragraph Index: 964

6. Az Szja tv. 1. számú melléklete a következő 8.30. alponttal egészül ki: [A természetbeni juttatások közül adómentes:] „8.30. az, amelyet a munkáltató, a bér kifizetője a közoktatásról szóló törvényben meghatározott gyermek, tanuló számára a — rá tekintettel a családok támogatásáról szóló törvény szerint nevelési ellátásra jogosult — szülő vagy a vele közös háztartásban élő házastárs útján a tanév első napját megelőző két hónapon belül iskolakezdési támogatás címén tankönyv, taneszköz, ruházat formájában (ideértve a munkáltató, illetve a bér kifizetője nevére szóló, az előzőekben felsorolt javak beszerzéséről szóló számla ellenértékének az említett időszakban történő megtérítését is) — több munkáltató, illetve bér kifizetője esetén is — évi 10 ezer forint értéket meg nem haladóan juttat (a továbbiakban: adómentes iskolakezdési támogatás), azzal, hogy a munkáltató, a bér kifizetője által a szülővel vagy házastársával fennálló jogviszonyára tekintettel a gyermek, a tanuló számára juttatott pénzbeli támogatás a 2001/128. szám szülő, illetve házastársa munkaviszonyból származó jövedelmének minősül.”

Source: https://magyarkozlony.hu/hivatalos-lapok/1a8131766629c8772fdb9bc456a72f8ff955c3bf/dokumentumok/624a4b0d679d492b4645014b7d1d02c59650b8c7/letoltes